CELEX: C2006/281/40
Language: sl
Date: 2006-11-18 00:00:00
Title: Zadeva C-373/06: Pritožba, ki jo je 13. septembra 2006 zoper sodbo z dne 13. junija 2006 v združenih zadevah od T-218/03 do 240/03, Cathal Boyle in drugi proti Komisiji Evropskih skupnosti vložil Thomas Faherty

18.11.2006   
            
            
               SL
            
            
               Uradni list Evropske unije
            
            
               C 281/25
            
         Pritožba, ki jo je 13. septembra 2006 zoper sodbo z dne 13. junija 2006 v združenih zadevah od T-218/03 do 240/03, Cathal Boyle in drugi proti Komisiji Evropskih skupnosti vložil Thomas Faherty
   (Zadeva C-373/06)
   (2006/C 281/40)
   Jezik postopka: angleščina
   Stranke
   
      Pritožnik: Thomas Faherty (zastopniki: P. Gallagher SC, A. Collins SC, D. Barry, Solicitor)
   
      Drugi stranki v postopku: Irska, Komisija Evropskih skupnosti
   Predlogi pritožnika:
   
               —
            
            
               Razveljavi naj se sodba Sodišča prve stopnje z 13 Junija 2006, kolikor je bila z njo v zadevi Thomas Faherty proti Komisiji, T-224/03 zavrnjena tožba za razglasitev ničnosti Odločbe Komisije 2003/245/ES (1) z dne 4. Aprila 2003 o zahtevah, ki jih je prejela Komisija za povečanje ciljev VULP IV zaradi izboljšav glede varnosti, pomorske navigacije, higiene, kakovosti proizvodov in delovnih pogojev za plovila katerih skupna dolžina znaša več kot 12 metrov, v delu v katerem se ta odločba nanaša na zahtevo za povečanje kapacitete novega načrtovanega RSW plovila, ki naj bi nadomestilo MFV Wesrwards Isle in v delu ko se mu naloži plačilo njegovih stroškov.
            
         
               —
            
            
               Razglasi naj se za nično Odločba Komisije 2003/245/ES z dne 4. Aprila 2003 o zahtevah, ki jih je prejela Komisija za povečanje ciljev VUP IV zaradi izboljšav glede varnosti, pomorske navigacije, higiene, kakovosti proizvodov in delovnih pogojev za plovila katerih skupna dolžina znaša več kot 12 metrov, v delu v katerem se nanaša na zahtevo za povečanje kapacitet novih RSW ladij, ki bodo zamenjale MFV Wesrwards Isle.
            
         
               —
            
            
               Komisiji naj se naj se naloži plačilo stroškov postopka.
            
         Pritožbeni razlogi in bistvene trditve
   Pritožnik trdi, da je treba sodbo Sodišča prve stopnje razveljaviti iz naslednjih razlogov:
   Sodišče prve stopnje je s tem, da je pravni interes tožnika za vložitev tožbe, presojalo glede na datum sprejetja Odločbe 2003/245 in ne glede na datum, ko je bila vložena tožba, uporabilo napačno pravno merilo;
   Sodišče prve stopnje je storilo bistveno napako, saj iz dokumentov, ki so mu bili predloženi, izhaja, da je bil pritožnik ves čas postopka lastnik MFV „Westward Isle“;
   Ugotovitev, da Odločba 2003/245 pritožnika ni posamično zadevala „ker so zadevna plovila fiktivna“ nima pravne podlage in je poleg tega v nasprotju z obrazložitvijo sodbe Sodišča prve stopnje;
   Pritožnik je in je bil ves čas postopka lastnik MFV „Westward Isle“. Zato ni mogoče trditi, da je izgubil pravni interes, ki ga je nedvomno imel za vložitev tožbe za razglasitev ničnosti Odločbe 2003/245, v delu v katerem je slednja zadevala njegovo vlogo za varno tonažo glede načrtovanega MFV „Westward Isle“;
   Sodišče prve stopnje je napačno ugotovilo, da pritožnik ni bil aktivno legitimiran za predlog za razglasitev ničnosti Odločbe 2003/245 zaradi tega, ker je sprejel ukrepe za zmanjšanje izgube in škode, ki je nastala zaradi teh ukrepov.
   
      (1)  UL L 90, str.48